CELEX: 62021TN0629
Language: lv
Date: 2021-09-29 00:00:00
Title: Lieta T-629/21: Prasība, kas celta 2021. gada 29. septembrī – Ereğli Demir ve Çelik Fabrikaları u.c./Komisija

22.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 471/59
            
         
      Prasība, kas celta 2021. gada 29. septembrī – Ereğli Demir ve Çelik Fabrikaları u.c./Komisija
      (Lieta T-629/21)
      (2021/C 471/84)
      Tiesvedības valoda – angļu
      
         Lietas dalībnieki
      
      
         Prasītājas: Ereğli Demir ve Çelik Fabrikaları TAŞ (Stambula, Turcija), İskenderun Demir ve Çelik AŞ (Payas, Turcija), Erdemir Çelik Servis Merkezi Sanayi ve Ticaret AŞ (Gebze, Turcija) (pārstāvji: J. Cornelis un F. Graafsma, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Komisijas Īstenošanas regulu (ES) 2021/1100 (2021. gada 5. jūlijs), ar ko nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Turcijas izcelsmes karsti velmētu plakanu dzelzs, neleģētā tērauda vai cita leģētā tērauda velmējumu importam (OV 2021 L 238, 32. lpp.), un
               
            
                  —
               
               
                  piespriest Eiropas Komisijai atlīdzināt prasītāju tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājas izvirza četrus pamatus.
      
                  1.
               
               
                  Ar pirmo pamatu tiek apgalvots, ka ir pārkāpts Eiropas Parlamenta un Padomes Regulas (ES) 2016/1036 (1) 2. panta 10. punkta j) apakšpunkts, veicot valūtas konvertāciju, kas nav nepieciešama. Prasītājas turklāt apgalvo, ka ir pārkāpta arī Regulas (ES) 2016/1036 2. panta 10. punkta ievadfrāze un 2. panta 5. punkts, jo izmaksas netika noteiktas, pamatojoties uz prasītāju grāmatvedības uzskaiti.
               
            
                  2.
               
               
                  Ar otro pamatu tiek apgalvots, ka, noraidot korekciju peļņas un zaudējumu riska ierobežošanai, ir pārkāpts Regulas (ES) 2016/1036 2. panta 10. punkta j) apakšpunkts un PTO Antidempinga nolīguma 2.4. pants, kā arī labas pārvaldības princips.
               
            
                  3.
               
               
                  Ar trešo pamatu tiek apgalvots Regulas (ES) 2016/1036 2. panta 5. punkta, 2. panta 6. punkta un 2. panta 10. punkta ievadfrāzes pārkāpums, divreiz uzskaitot dažus pārdošanas, vispārējos un administratīvos izdevumus par Isdemir pārdošanu vietējā tirgū, ko veica Erdemir.
               
            
                  4.
               
               
                  Ar ceturto pamatu tiek apgalvots, ka ir pārkāpts Regulas (ES) 2016/1036 2. panta 6. punkts un PTO Antidempinga nolīguma 2.2.2. pants, jo peļņa un zaudējumi no valūtas maiņas tika izslēgti no pārdošanas, vispārējiem un administratīvajiem izdevumiem.
               
            
         (1)  Eiropas Parlamenta un Padomes Regula (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (OV 2016 L 176, 21. lpp.).